CELEX: 62009TN0137
Language: hu
Date: 2009-04-06 00:00:00
Title: T-137/09. sz. ügy: 2009. április 6-án benyújtott kereset — Nike International kontra OHIM — Muñoz Molina (R10)

6.6.2009   
            
            
               HU
            
            
               Az Európai Unió Hivatalos Lapja
            
            
               C 129/19
            
         2009. április 6-án benyújtott kereset — Nike International kontra OHIM — Muñoz Molina (R10)
   (T-137/09. sz. ügy)
   2009/C 129/34
   A keresetlevél nyelve: spanyol
   
      Felek
   
   
      Felperes: Nike International Ltd. (Oregon, Amerikai Egyesült Államok) (képviselő: M. de Justo Bailey ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Aurelio Muñoz Molina (Santa Pola, Spanyolország)
   
      Kereseti kérelmek
   
   
               —
            
            
               Az Elsőfokú Bíróság módosítsa a megtámadott határozatot a fellebbezés elfogadhatatlansága tekintetében, állapítsa meg, hogy a fellebbezés elfogadható, és kötelezze a fellebbezési tanácsot, hogy ezzel összhangban érdemben vizsgálja meg a fellebbezést;
            
         
               —
            
            
               másodlagosan az Elsőfokú Bíróság állapítsa meg, hogy a fellebbezési tanács és a felszólalási osztály megsértette a 40/94 rendelet 73. cikkét és a többi alkalmazandó rendelkezést, rendelje el ezeknek az ügyre vonatkozó visszamenőleges alkalmazását azon hiány orvoslása érdekében, miszerint a felperesnek (Nike Internacional Ltd) nem volt lehetősége a korábbi jog engedményeseként a hibákat kijavítani, és/vagy rendelje el legalább a határozatnak az előző jogosult (DL Sports & Marketing Ltda.) képviselőjének történő megfelelő címzését.
            
         
      Jogalapok és fontosabb érvek
   
   
      A közösségi védjegy bejelentője: Aurelio Muñoz Molina.
   
      Az érintett közösségi védjegy: Az „R10” szóvédjegy (4 813 713. sz. védjegybejelentés) a 18., 25. és 35. osztályba tartozó áruk és szolgáltatások vonatkozásában.
   
      A felszólalási eljárásban hivatkozott védjegy vagy megjelölés jogosultja: A felperes.
   
      A hivatkozott védjegy vagy megjelölés: Az „R10” lajstromozatlan spanyol megjelölés.
   
      A felszólalási osztály határozata: a felszólalási osztály a felszólalást eljárási okokból, pontosabban a közösségi védjegyről szóló, 1993. december 20-i 40/94/EK tanácsi rendelet (1) 58. cikke rendelkezéseinek, valamint a közösségi védjegyről szóló 40/94/EK tanácsi rendelet végrehajtásáról szóló, 1995. december 13-i 2868/95/EK bizottsági rendelet (2) 49. cikke (1) bekezdésének megsértése miatt elutasította.
   
      A fellebbezési tanács határozata: a fellebbezési tanács a fellebbezést mint elfogadhatatlant elutasította.
   
      Jogalapok: A fellebbezés elfogadhatóságával kapcsolatos feltételek nem megfelelő értékelése, az indokolási kötelezettség és a meghallgatáshoz való jog megsértése.
   
      (1)  HL 1994., L 11., 1. o.; magyar nyelvű különkiadás 17. fejezet, 1. kötet, 146. o.
   
      (2)  HL 1995., L 303., 1. o.; magyar nyelvű különkiadás 17. fejezet, 1. kötet, 189. o.